### Resume

I budgetforlig 2021 blev der afsat 20 mio. kr. i perioden 2021-2024 til investering i konkrete velfærdsteknologiske løsninger målrettet Seniorudvalget, Voksenudvalget og Sundheds- og Forebyggelsesudvalget. Midlerne til investering i velfærdsteknologier er afsat på anlægsbudgettet under Økonomiudvalget med 5 mio. kr. i hvert af årene 2021-2024. Velfærdsteknologirådet behandler løbende ansøgninger i forbindelse med ansøgningsrunderne, som er tre gange om året. Der søges i denne sag om en anlægsbevilling på 5 mio. kr., svarende til afsatte rådighedsbeløb for 2022.

### Sagsfremstilling

I budgetforlig 2021 blev der afsat 20 mio. kr. i perioden 2021-2024 til investering i konkrete velfærdsteknologiske løsninger målrettet Seniorudvalget, Voksenudvalget og Sundheds- og Forebyggelsesudvalget. Midlerne til investering i velfærdsteknologier er afsat på anlægsbudgettet under Økonomiudvalget med 5 mio. kr. i hvert af årene 2021-2024. Puljen er en forlængelse af de tidligere velfærdsteknologipuljer, der har været etableret i perioderne 2012-2016 og 2017-2020.

Velfærdsteknologirådet behandler løbende ansøgninger i forbindelse med tre årlige ansøgningsrunder og godkender de velfærdsteknologiprojekter, der skal finansieres af velfærdsteknologipuljen.

I løbet af 2022 har Velfærdsteknologirådet godkendt projekter for ca. 4,2 mio. kr. til bl.a. bedre informationsflow på plejecentre, 3D scanning i Tandplejen, sansehjælpemidler til mennesker med kognitive funktionsnedsættelse mv. Primo december har Velfærdsteknologirådet igen mulighed for at godkende projekter i en ny ansøgningsrunde.

Der søges i denne sag om en anlægsbevilling på 5 mio. kr., svarende til de afsatte rådighedsbeløb i 2022.

Høring i Økonomi og Controlling:

Økonomi og Controlling har ingen bemærkninger af bevillingsmæssig karakter.

### Økonomi

![](data:image/png;base64...)

Figur 1 Ny anlægsbevilling

![](data:image/png;base64...)

Figur 2 Tillægsbevilling til rådighedsbeløb

Opsummering af de bevillingsmæssige konsekvenser:

Sagen medfører, at der meddeles en anlægsbevilling på 5 mio. kr. til investeringer i velfærdsteknologi.

Udgiften finansieres af det til formålet afsatte rådighedsbeløb ved Økonomiudvalget.

Beløbet flyttes til Seniorudvalget.

### Sagens videre forløb

Sagen videresendes til Økonomiudvalget og Byrådet.

### Deltager i behandlingen

Stabs- og økonomichef Sørine Kristiansen fremlægger sagen.

### Historik

Velfærdsdirektøren indstiller, 5. oktober 2022, pkt. 105:

at de bevillingsmæssige konsekvenser anbefales godkendt jf. bevillingsskemaer under afsnittet økonomi.

Beslutning fra Seniorudvalget, 5. oktober 2022, pkt. 105:

Anbefales godkendt.

Beslutning fra Økonomiudvalget, 24. oktober 2022, pkt. 209:

Anbefales.

Fraværende:

Torben Lind

Joachim Karlsen

### Beslutning

Godkendt.

Fraværende: Ulrike Iversen. I stedet mødte Kristian Berg.